Marija Terezija od Francuske
Marija Terezija od Francuske (Marie-Thérèse-Charlotte; 19. decembar 1778 - 19. oktobar 1851) bila je najstarije dijete Luja XVI i Marije Antoanete. Za vrijeme Marijine Antoanetine trudnoće očekivan je muški nasljednik, budući da su samo muškarci mogli naslijediti tron, ali rođena je djevojčica. Kao najstarija kćer kralja Francuske nosila je titulu Madame Royale. Ime je dobila po nani, ugarskoj i češkoj vladarici Mariji Tereziji. Zajedno sa porodicom provela je neko vrijeme u pritvoru, ali za razliku od mlađeg brata i roditelja, preživjela je Francusku revoluciju. Čim je dobila priliku za to, odvedena je u Beč kod svog rođaka, cara Franje II. Neki smatraju da je, kao žena Luja XIX bila kraljica Francuske tokom 20 minuta, od trenutka potpisivanja abdikacije njenog svekra do abdikacije njenog muža. Umrla je u egzilu i sahranjena u Sloveniji. Commons ima datoteke na temu: Marija Terezija od Francuske